

 Crna Gora Adresa: Bulevar revolucije br. 1;

 85000 Bar, Crna Gora

 Opština Bar tel: +382 (0) 30 301 591

 e-mail:kultura.sport.mladi@bar.me;

 [www.bar.me](http://www.bar.me)

Sekretarijat za kulturu, sport i mlade 14.02.2022.godine

**Izvještaj o radu za 2021. godinu**

Tokom 2021. godine Sekretarijat za kulturu, sport i mlade vršio je poslove i zadatke iz svoje nadležnosti, u okviru prava, obaveza i ovlašćenja utvrđenih Zakonom, Statutom opštine, aktima Predsjednika opštine i drugim pozitivnim propisima.

Poslovi i zadaci su obavljeni u predviđenom roku, te ovaj Izvještaj predstavlja koncipiran, jedinstven dokument o realizovanim aktivnostima ovog Sekretarijata. Svi pristigli dopisi i zahtjevi, ukupno 460, prenesenih 50, od čega je riješeno 422 koji su proslijeđeni nadležnim Službama ili strankama. U proceduri je 88 predmeta.

Svi službenici i namještenici su u 2021.godini, uz puno angažovanje, izvršili svoje zadatke pravovremeno i kvalitetno.

U izvještajnom periodu iz svojih nadležnosti, dajemo sljedeći prikaz po oblastima rada:

1. **Kultura i mediji**

 Shodno svojim nadležnostima iz oblasti kulture i medija vršeno je praćenje ostvarivanja programa rada u institucijama kulture i javnog informisanja, data su mišljenja o programima rada i izvještajima o radu javnih službi i ustanova iz oblasti kulture i javnog informisanja, primjedbe na predloge i mišljenja o nacrtima propisa kojima se uredjuju odnosi u kulturi i medijima.

 U cilju obilježavanja Dana evropske kulturne baštine, čija ovogodišnja tema je bila »Baština za sve«, Sekretarijat je organizovao interkulturalnu posjetu ruralnom dijela opštine Bar u okviru projekta nazvanog „Karavan kulturne različitosti – Upoznajmo se, da bi se bolje razumijeli“. U projektu su učestvovali učenici srednjih škola sa teritorije barske opštine, članovi Udruženja penzionera iz Bara, NVU Kranjanija iz Ostrosa i zaposleni u Sekretarijatu. Intencije da se u interpretaciju i valorizaciju baštine uključe tradicionalno manje zastupljene ili manje vidljive društvene grupe, da se naglasi bogatstvo različitosti i pospješi generacijska interakcija su uspješno ostvarene.

U koordinaciji sa Geodetskom organizacijom GEOID odrađen je premjer svih katastraskih parcela na teritoriji Opštine Bar, a na kojima se nalaze spomen.obilježja uvrštena u Predlog Programa podizanja spomen-obilježja za opštinu Bar.

Održavana je redovna saradnja sa institucijama koje se bave zaštitom i unapređenjem kulturnih dobara i njihovom valorizacijom, kao i sa Udruženjem Boraca Bar u vezi pitanja održavanja spomen-obilježja iz perioda Narodnooslobodilačkog rata 1941-1945.

U proceduri rješavanja nalaze se četiri zahtjeva za podizanje spomen obilježja koja su proslijedjena nadležnim organima na dalju proceduru i to : Zahtjev za podizanjem spomen-obilježja poprsja kralja Bodina; Zahtjev za podizanjem spomen-obilježja Šćepanu Malom; Zahtjev za podizanjem spomen-obilježja kralju Nikoli I; Zahtjev za podizanjem spomen –obilježja Ženi Borcu.

Za Predlog Programa podizanja spomen-obilježja Urošu Toškoviću i Vladimiru i KosarI (Postupak dopune je završen i proslijeđen Službi Predsjednika opštine ). Postupak za izmještanje spomen-obilježja Spomenika strijeljanim logorašima iz Koncentracionog logora u Baru završen je na način da je UBNOR izvršio pomenuto izmještanje na prostor gdje se nekada nalazilo “Korito” van granica zaštićenog kulturnog dobra.

  **2. Obrazovanje**

 Opština Bar-Sekretarijat za kulturu, sport i mlade u okviru redovnih aktivnosti nagradio je najbolje učenike osnovnih i srednjih škola, dobitnika diplome "Luča", novčanom nagradom u ukupnom iznosu od **6.750€.** Ukupan broj dobitnika je 114. Uz dodjelu nagrada dobitnicima Luče dodijeljene su nagrade đacima generacije ŠOMO “Petar II Petrović Njegoš” I to za tri učenika u iznosu od po 50€ (ukupno **150€**) kao i za pripadnike RE populacije koji završe određeni nivo školovanja, bilo da je osnovna ili srednja škola i to za 10-ro djece u iznosu od po 50€ (ukupno **500€**). Ukupan iznos koji je biti dodijeljen je **7.400€.**

Ugovorima o donaciji za 7 osnovnih škola: JU OŠ Kekec, Blažo Jokov Orlandić, Anto Đedović, Mrkojevići, Đerđ Kastioti Skenderbeu, Srbija, Bratstvo-Jedinstvo, kao i NVO „Društvo roditelja djece sa posebnim potrebama“ dodijeljeno 24,546.50€. Sredstva koja su bila opredijeljena za Ugovore iskorišćena su sa stavke “Transferi obrazovanju” ekonomske klasifikacije 432-2-1 “Nabavka udžbenika” koja je rebalansom Budžeta preimenovana u “Transferi obrazovanju-poboljšanje uslova u školama”

Sekretarijat je u oktobru mjesecu raspisao konkurs za stipendiranje studenata za studijsku 2021/22 godinu i Komisija je dodijelila 86 stipendija. Sredstva izdvojena za ovu namjenu iznose 55,550€.

 Izdato 43 uvjerenja i drugih isprava o cinjenicama o kojima se vodi ili ne vodi službena evidencija (clan 33 i 34 ZUP-a). Od tog broja 41 uvjerenje i 2 potvrde.

U okviru Sekretarijata funkcioniše Komisija za usmjeravanje djece sa posebnim obrazovnim potrebama čiji su članovi u izvještajnom periodu obavili pet zajedničkih sastanaka, kao i zajedničke sastanke sa roditeljima vezano za dobijanje njihove saglasnosti o usmjeravanju djece u odgovarajući obrazovni program. Donešeno je 35 rješenja o usmjeravanju djece u odgovarajući vaspitno-obrazovni program. Za potrebe Komisije na godišnjem nivou izdvaja se 6.600€.

U toku 2021.godine **dva puta realizovano kviz - takmičenje „Koliko poznajem svoj grad",** koji se povodom obilježavanja dana Bara „24. novembar" tradicionalno organizuje za barske osnovne škole. Za ovu namjenu izdvojena su sredstva u iznosu od 657,00€ u oba slučaja. Prvi kviz održan u maju kako bi se održao kontinuitet u organizaciji i realizaciji istog, budući da se u 2020. godini nije realizovao zbog loše epidemiološke situacije uzrokovane koronavirusom. Drugi put održan u standardnom godišnjem terminu, tačnije u novembru mjesecu i za ovu svrhu izdvojena sredstav u iznosu od 657,00€.

  **3. Slobodan pristup informacijama**

 U okviru svojih nadležnosti, odrađen jedan predmet vezano za slobodan pristup informacijama i pripremljene informacije vezano za proaktivni pristup informacijama - vodič.

 **4. Manjinska prava i slobode**

 Shodno svojim nadležnostima iz oblasti manjinskih prava i sloboda, prioritetna oblast u kojoj smo djelovali bilo je uspostavljanje dijaloga između lokalne samouprave i RE zajednice kao i svih ostalih manjinskih zajednica prisutnih na teritoriji naše opštine.

 U ovom izvještajnom periodu najveća pažnja je posvećena realizaciji planiranih aktivnosti iz Lokalnog akcionog plana za socijalnu inkluziju Roma i Egipćana u opštini Bar za period 2020-2022.godinu, aktivno učešće u Programu ROMACTED i ostalih aktivnosti iz opisa poslova.

Nekoliko puta su organizovane terenske aktivnosti u cilju promocije predškolskog i osnovnog obrazovanja, kroz direktan kontakt sa roditeljima, i sa ciljem upoznavanja sa uslovima u kojima navedene manjinske zajednice žive.

Organizovane su konsultacija sa predstavnicima RE zajednice u opštini, a povodom projekta “Socijalno uključivanje Roma/Romkinja i Egipćana/Egipćanki uz posredovanje saradnika za socijalnu inkluziju”.

Sekretarijat je osmislio i realizovao Informativnu kampanju, namijenjenu roditeljima romske i egipćanske djece, o značaju predškolskog i školskog obrazovanja kao i procesa imunizacije. Informativna kampanja je uključila pripremu flajera na crnogorskom, romskom i albanskom jeziku, kao i direktan kontakt sa roditeljima djece predškolskog i školskog uzrasta RE populacije. U realizaciji kampanje ostvarena je uspješna saradnja sa obrazovnim institucijama na teritoriji Opštine, Domom zdravlja i Crvenim krstom.

Sekretarijat se aktivno uključio u implementaciju projekta „Jačanje aktivizma mladih u opštinama Nikšić i Bar – zajedno smo jači!“ u saradnji sa NVO “Centar za afirmaciju RE populacije – CAREP” iz Nikšića u okviru koga je održana jedna radionica.

Održana je serija sastanaka u vezi potpisivanja Memoranduma o saradnji u Programu ROMACTED II Faza.

U okviru realizacije aktivnosti iz LAP-a za socijalnu inkluziju RE, finansirana je nabavka didaktičkog i potrošnog materijala za rad sa RE djecom u vrtićima i organizovana novogodišnja predstava za djecu. Takođe, organizovana je i dodijela novogodišnjih paketića i jednokratne novčane pomoći za RE djecu.

Učestvovano je u izradi Predloga mjera i aktivnosti po osnovu Akcionog plana za strategiju manjinske politike za period 2019-2023; Petog Izvještaja o sprovođenju Evropske povelje o regionalnim ili manjinskim jezicima, Trećeg Izvještaja Okvirne konvencije za zaštitu nacionalnih manjina; Izvještaja o realizovanim i planiranim aktivnostima koje imaju za cilj borbu protiv diskriminacije lica sa invaliditetom u opštini Bar; Izvještaja o upravljanju rizicima ispred SKSM.

Ostvareno je aktivno učešće na sastanku nove Radne grupe za pripremu Šestog periodičnog Izveštaja Crne Gore o sprovođenju Evropske povelje o regionalnim ili manjinskim jezicima i Četvrtog periodičnog Izveštaja Crne Gore o sprovođenju  Okvirne konvencije za zaštitu nacionalnih manjina.

U skladu sa Memorandumom o saradnji u cilju unapređenja položaja i zaštite LGBT zajednice, preduzete aktivnosti na formiranju Radne grupe za izradu LAP-a za unapređenje kvaliteta života LGBTIQ osoba.

 **5**. **Mladi**

 Shodno svojim nadležnostima iz oblasti mladih, u predmetnom izvještajnom periodu, u Sekretarijatu za kulturu, sport i mlade pripritet je dat implementaciji Lokalnog akcionog plana za mlade za period 2020-2021.godine.

*Ključni ishod A: Mladi ostvaruju ekonomsku i socijalnu sigurnost kroz olakšan pristup tržištu rada i sticanje zaposlenja*

U okviru mjere A4 Smanjenje neaktivnosti mladih, aktivnost A4.1organizovanje takmičenja za mlade u izradi biznis plana, Sekretarijat za kulturu, sport i mlade realizovao je omladinsko takmičenje ‘’Moja biznis ideja’’. Konkurs je raspisan 06.04.2021.g, a rok za slanje video snimaka je bio 21.04.2021.godine u 23.59h. Na isti je pristiglo 6 prijava. Najbolje biznis ideje birane su na osnovu mišljenja stručnog žirija i rezultata online glasanja putem instagrama. Prva nagrada pripala je Marku Careviću u ime Outdoor Montenegroje za preduzetničku ideju ‘’Ponuda obilaska planinskog zaleđa Bara’’ (500€), dok su drugu i trecu nagradu ravnopravno podijelili po 166,66€ Božidar Marđokić (Bus info), Aleksandar Šćepanović - Anja Vojvodić (Druženje u prirodi) i Jovana Šobić-Nora Vuksanović (Lauma)

A4.2. Podrška realizaciji malih biznis ideja mladih. Univerzitet Donja Gorica organizovao je XI Berzu Preduzetničkih ideja,april mjesec. Opština Bar je podržala 4 biznis ideje mladih: Gaibath - Marija Vuksanović,100€; Sea of pleasure - Anes Škrijelj,200€; Kafe bar Pedala - Lazar Drašković,100€; Tvoj agent platforma za nekretnine - Daris Kajević,150€. Ukupno izdvojena sredstva za nagrade i kotizaciju 750,00€.

*Ključni ishod B: Mladi imaju pristup kvalitetnom obrazovanju*

U okviru mjere B1 Podrška razvoju neformalnog učenja ,u dijelu obezbjeđivanja mladima da imaju pristup kvalitetnim programima neformalnog obrazovanja

* 23.02. 2021.godine održana je radionica o medijskoj i informatičkoj pismenosti za mlade uzrasta od 15-19 godina, sa temom ‘’Dešifrovanje informacija i svijest o dezinformacijama i lažnim vijestima’’. Sekretarijat za kulturu, sport i mlade i Srednja ekonomsko-ugostiteljska škola priključili su se realizaciji regionalnog projekta ‘’Balkans Voices’’, koji je vodila Francuska agencija za razvoj medija, a realizovan je uz finansijsku podršku francuskog Ministarstva Evrope i spoljnjih poslova, u čijem je sklopu održana ova radionica,koju je realizovala Aleksandra Gligorović.
* 04.03.2021.godine održana radionica za mlade na temu ’’Pričajmo o dizajnu’’ u organizaciji NVO Centar za omladinsku edukaciju koju je vodio Amar Muslić. Učešće na istoj uzelo je 18 mladih.
* 12-15.08.2021.godine učešće predstavnice mladih iz Bara Indire Količić na prvom Međunarodnom EYCA kampu koji je organizovan u okviru obilježavanja Međunarodnog dana mladih, u organizaciji NVO Centar za omladinsku edukaciju, koji je održan u Etno selo Montenegro.
* 26.11.2021.godine održane su dvije fokus grupe za mlade - 20 učesnika u JU Srednjoj ekonomsko-ugostiteljskoj školi na temu Istraživanje-stavovi mladih prema alkoholizmu, u organizaciji Forum MNE.

 *Ključni ishod C: Mladi su aktivni građani, uključeni, motivisani, proaktivni i učestvuju u procesima donošenja odluka, razvoja zajednice, u kreiranju politika i njihovom sprovođenju*

 U okviru mjere C1 Razvoj kulture učešća (participacije) mladih realizovana je aktivnost C1.3. Promocija učešća mladih u procesima donošenja odluka. Radionica je održana 15.12.2021.godine, na temu Učešće mladih u donošenju odluka, koju je organizovao NVO Centar za omladinsku edukaciju, a istu je vodila Jelena Fuštić, omladinska aktivistkinja. Radionici je prisustvovalo 23 mladih osoba.

 U okviru iste mjere realizovana je aktivnost C1.4 Podrška projektima organizacija civilnog društva, škola, fakulteta koji za cilj imaju povećanje učešća mladih na način što je Opština Bar potpisala Ugovor o saradnji sa JU Srednjom ekonomsko-ugostiteljskom školom broj 01-018/21-3697/2 od 28.12.2021.godine, za finansiranje projekta ‘’Znanjem protiv narkomanije i ostalih bolesti zavisnosti’’ u iznosu od 4.000,00€. U realizaciji određenih aktivnosti iz Projekta i promociji istog određeni su predstavnici Opštine i Škole koji će zajedničkom saradnjom pratiti realizaciju navedenog.

 U okviru mjere C3 Promocija omladinske mobilnosti i aktivizma distribuirano je 500 primjeraka Evropske omladinske kartice (EYCA). Potpisivanjem Ugovora o saradnji između Opštine Bar i NVO Centra za omladinsku edukaciju broj 09-600/21-295 od 16.11.2021.godine izvršena je nabavka novih 500 kartica na godišnjem nivou i biće realizovano 6 radionica, u ukupnom iznosu od 3.500,00€.

 *Ključni ishod D: Mladi su dobrog zdravlja, bezbjedni, imaju pristup adekvatnom sistemu podrške za tranziciju u odraslo doba i samorealizaciju, samosvjesni su, inovativni, pokazuju inicijativu i prihvataju različitosti*

 U okviru mjere D1 Uspostavljanje efikasnih međusektorskih informativno-savjetodavnih tijela za mlade i roditelje, aktivnost D1.2 sporovedena je edukativna radionica za roditelje na temu vršnjačkog nasilja i online nasilja. Radionica je održana 18.05.2021.godine u JU Osnovnoj školi ‘’Blažo Jokov Orlandić’’ u organizaciji Sekretarijata za kulturu, sport i mlade, JU Centar za socijalni rad za Bar i Ulcinj, MUP-om, Centar bezbjednosti Bar i NVO ‘’Bubulj’’. Učešće na istoj uzelo je 30 roditelja.

 U okviru mjere D3 Podrška psiho-fizičkom razvoju i očuvanju zdravlja mladih, aktivnost D3.1., Opština Bar je u saradnji sa JZU Dom zdravlja u Omladinskom servisu realizovala tri radionice u period od 24-26.11.2021.godine, na temu Razvijanje nade tokom korona virusa - prepoznavanje emocionalnih potreba i regulacija straha, koje je vodila Marina Martinović - dipl.psihološkinja.Radionicama je prisustvovalo 36 mladih osoba.

 *Ključni ishod E: Mladi imaju pristup kvalitetnim sadržajima kao kreatori i konzumenti*

 U okviru mjere E2 Obezbjeđivanje jednakog pristupa kulturnim sadržajima za sve mlade Kulturni centar Bar je obezbijedio po 5 besplatnih karata, po projekciji filma, ukupno 10 projekcija, obuhvaćeni 50 mladih.

 *Ključni ishod F: Uspostavljen je normativno pravni okvir za sprovođenje omladinske politike*

 U okviru mjere F3 Unapređenje međuresorske saradnje na lokalnom nivou na polju sprovođenja omladinske politike održana su tri sastanka i to:

* 03.02.2021.godine održan sastanak tima stručnih lica za implementaciju LAPM na kojem su razmatrane aktivnosti LAPM;
* 17.02.2021.godine održan sastanak u JP Kulturni centar po pitanju realizacije LAPM;
* 04.10.2021.godine održan sastanak sa predstavnicima JU Centar za socijalni rad, JU Srednja stručna škola i MUP-a vezano za održavanje događaja na temu ‘’Stop svim oblicima nasilja u porodici, školi, na ulici’’.

Događaj je održan 18.oktobra 2021.godine, na Trgu Vladimira i Kosare u 11:55h, na kome su sugrađani potpisivali simboličnu peticiju, dijeljeni su flajeri, poruke i medenjaci sa temom stop svim oblicima nasilja, koje su kreirali i napravili učenici JU Srednje ekonomsko-ugostiteljske škole. Pored navedenih institucija u organizaciji istog bili su ukuljučeni Dom zdravlja, Crveni krst i JU Osnovna škola ‘’Blažo Jokov Orlandić’’.

 Dana 12.08.2021.godine Sekretarijat je obilježio Međunarodni dan mladih održavanjem okruglog stola na temu ’’Mladi i agroinovacije kao odgovor na globalnu krizu’’ gdje je prezentovan i video snimak tri mlada poljoprivrednika, učesnika istog.

 Shodno članu 14 stav 4 Zakona o mladima urađen je Izvještaj o realizaciji LAPM za 2020.godinu i isti elektronskim putem dostavljen Upravi za sport i mlade.

Pripremljena je informacija u vezi prevencije, borbe i podizanja svijesti o vršnjačkom nasilju Zaštitniku ljudskih prava i sloboda i obrađen Upitnik UNDP-a na temu Prioriteti u oblasti omladinske politike

 **6. Sport**

Shodno nadležnostima Sekretarijata iz oblasti sporta, vršeno je praćenje ostvarivanja programa rada u u DOO,, Sportsko-rekreativni centar'', data su mišljenja o programima rada i izvještajima o radu, primjedbe na predloge i mišljenja o nacrtima propisa kojima se uredjuju odnosi u sportu.

U februaru 2021.godine urađen je Pravilnik o izmjenama i dopunama Pravilnika o bližim uslovima, načinu, postupku i kriterijumima za raspodjelu sredstava sportskim organizacijama.

27.04.2021.godine raspisan je Javni konkurs za sufinansiranje programa rada sportskih organizacija za 2021.godinu. Nakon Odluke komisije, potpisana su 24 Ugovora o sufinansiranju programa rada sportskih organizacija za 2021.godinu za koje je ukupno izdvojeno 73.199,15 eura.

U okviru obilježavanja Evropske nedjelje sporta za 2021.godinu, Sekretarijat je organizovao dvije manifestacije koje su ukupno okupile preko osamdeset učesnika.

Prva manifestacija, ''Be active night'', održana je u sportskoj dvorani Topolica u subotu 25.09.2021.godine, gdje je organizovan simultani prekogranični trening kojim su se sportisti Bara (rukometašice i rukometaši RK Mornar 7) pridružili svojim kolegama širom Evrope, što je uživo prenošeno preko instagrama.

Druga manifestacija, pod nazivom ‘’Budimo aktivni i zdravi kroz generacije’’, je održana na atletskoj stazi Sportsko-rekreativnog centra Bar, dana 27.09.2021.god. Učesnici su bili: najmlađi članovi Sportsko rekreativnog društva ’’Živimo zdravo’’, učenici-članovi Školskog sportskog društva gimnazije ’’Niko Rolović’’, članovi Rukometnog kluba ’’Mornar 7’’ i rekreativci Društva za sportsku rekreaciju ’’Prijatelji’’. Ozvučenje, prisustvo medicinskog tima i korišćenje atletske staze dobijeno na korišćenje bez naknade, dok je za nabavku: vode, spreja za dezinfekciju ruku, banera i poklona za učesnike (kapa, blokčić i hemijska olovka) finansijska sredstva obezbijedila Opština Bar - Sekretarijat za kulturu, sport i mlade ( 372,36 eura).

Dana 20.11.2021.godine, u susret Danu opštine Bar, održan je prvi Kup Bara u sportskom ribolovu, ''štapom iz barke'', gdje je učešće uzelo petnaest ekipa sa 66 takmičara.

 U decembru mjesecu organizovana je dodjela godišnjih priznanja iz oblasti sporta za 2021.godinu (najbolji sportista, perspektivni sportista, sportska ekipa godine, sportski radnik godine, trener godine, dvije specijalne nagrade, 3 posebna priznanja) uz izdvojenih ukupno 2.748,50 eura

**7.** **Usavršavanje lokalnih službenika**

Pored prethodno navedenih i svakodnevnih aktivnosti, ističemo učešće službenika ovog Sekretarijata na seminarima, radionicama i okruglim stolovima (od kojih je većina održana online) koji su od značaja za kvalitetan rad i djelovanje, a takođe doprinose boljoj i jačoj saradnji Sekretarijata i njegovih partnera, a sve u cilju pružanja kvalitetnijih usluga našim građanima iz oblasti kojima se Sekretarijat bavi.

Takođe, svi službenici su bili članovi komisija kao i po Odluci o organizaciji i načinu rada organa lokalne uprave vršili administrativno tehničke poslove iz oblasti vezanih za nadležnosti Sekretarijata.

Tabelarni zbirni pregled predmeta

|  |  |
| --- | --- |
| Broj primljenih predmeta | 460 |
| Broj prenesenih predmeta |  50 |
| Ukupan broj predmeta u rješavanju | 510 |
| Ukupan broj riješenih predmeta | 422 |
| Broj riješenih novih predmeta | 416 |
| Izdata uvjerenja i potvrde |  87 |